
4 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3441 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση ειδικής επιτροπής αξιολόγησης υπαλλή¬ 
λων ΟΤΑ α' βαθμού Ν. Λασιθίου. 

2 

Σύσταση ειδικής επιτροπής αξιολόγησης υπαλλή¬ 
λων ΟΤΑ α' βαθμού Ν. Ρεθύμνης. 

3 

Έγκριση προσωρινής κυκλοφοριακής ρύθμισης 
επί των οδών α) Περιάνδρου και β) Παπανικολά- 
ου, σύμφωνα με την υπ' αριθμ. 347/2017 απόφα¬ 
ση του Δημοτικού Συμβουλίου Πατρέων. 

4 

Έγκριση προγράμματος κυνηγίου της Ελεγχόμε¬ 
νης Κυνηγετικής περιοχής Νήσου Σαπιέντζας Με¬ 
θώνης για την κυνηγετική περίοδο 2017-2018. 


ΑΠΟΦΑΣΕΙΣ 

Αριθμ.οικ. 12672 (1) 

Σύσταση ειδικής επιτροπής αξιολόγησης υπαλ¬ 
λήλων ΟΤΑ α' βαθμού Ν. Λασιθίου. 

Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του π.δ. 136/2010 (ΦΕΚ 229 Α') «Ορ¬ 
γανισμός Εσωτερικής Υπηρεσίας Αποκεντρωμένης Δι¬ 
οίκησης Κρήτης». 

3. Τις διατάξεις του άρθρου 24 του π.δ. 318/1992 (ΦΕΚ 
161 Α') «Αξιολόγηση των ουσιαστικών προσόντων του 
προσωπικού των δημοσίων υπηρεσιών πληντων εκπαι¬ 
δευτικών λειτουργών Πρωτοβάθμιας και Δευτεροβάθμι¬ 
ας Εκπαίδευσης και των ΝΠΔΔ», όπως ισχύουν. 

4. Τις διατάξεις του κεφαλαίου Β' του ν. 2690/1999 
(ΦΕΚ 45 Α') «Κύρωση Κώδικα Διοικητικής Διαδικασίας» 
περί συγκρότησης και λειτουργίας των συλλογικών ορ¬ 
γάνων διοίκησης. 

5. Τις διατάξεις των άρθρων 5, όπως ισχύουν, 7, 8 και 
187 του ν. 3584/2007 (ΦΕΚ 143 Α') «Κύρωση του Κώδικα 
Κατάστασης Δημοτικών και Κοινοτικών Υπαλλήλων». 


6. Τις διατάξεις του άρθρου 28 και του άρθρου 28Ατου 
ν. 4325/2015 (ΦΕΚ 47 Α') «Εκδημοκρατισμός της Διοίκη¬ 
σης - Καταπολέμηση Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες δια¬ 
τάξεις», όπως το τελευταίο προστέθηκε με το άρθρο 24 
του ν. 4368/2016. 

7. Τηναριθμ. 14026/15-05-2017 απόφαση του Υπουρ¬ 
γού Εσωτερικών (ΦΕΚ 250/ΥΟΔΔ/26-05-2017) περί δι¬ 
ορισμού της Κοζυράκη Μαρίας ως Συντονίστριας της 
Αποκεντρωμένης Διοίκησης Κρήτης. 

8. Τις διατάξεις των άρθρων 21 και 30 του ν. 4369/2016 
(ΦΕΚ 33 Α') «Εθνικό Μητρώο Επιτελικών Στελεχών Δημό¬ 
σιας Διοίκησης, βαθμολογική διάρθρωση θέσεων, συστή¬ 
ματα αξιολόγησης, προαγωγών και επιλογής προϊσταμέ¬ 
νων (διαφάνεια - αξιοκρατία και αποτελεσματικότητα της 
Δημόσιας Διοίκησης) και άλλες διατάξεις», όπως ισχύουν. 

9. Τις διατάξεις της παρ. 1γ του άρθρου 51 του 
ν. 4407/2016 (ΦΕΚ 134 Α') «Ρύθμιση θεμάτων αρμοδιό¬ 
τητας Υπουργείου Εθνικής Άμυνας και άλλες διατάξεις». 

ΙΟ.Τηναριθμ. 13207/14-10-2016 απόφαση (ΑΔΑ:ΨΗ- 
ΠΩΟΡ1Θ-ΘΞΩ), όπως έχει τροποποιηθεί με τις αριθμ. 
13973/14-11-2016 (ΑΔΑ: 6ΝΛΩΟΡ1Θ-ΞΘΕ) και 902/ 
26-01 -2017 (ΑΔΑ: 7ΓΜΡΟΡ1Θ-7ΣΒ) όμοιες περί συγκρό¬ 
τησης του Υπηρεσιακού Συμβουλίου Υπαλλήλων ΟΤΑ 
Ν. Αασιθίου, σύμφωνα με το άρθρο 30 του ν. 4369/2016, 
όπως ισχύει. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τη σύσταση Ειδικής Επιτροπής Αξιολόγησης υπαλ¬ 
λήλων ΟΤΑ α' βαθμού Νομού Λασιθίου στην έδρα του 
Δήμου Αγίου Νικολάου αποτελούμενη από τα τακτικά μη 
αιρετά μέλη του Υπηρεσιακού Συμβουλίου Υπαλλήλων 
ΟΤΑ α' βαθμού Ν. Λασιθίου, όπως είχαν οριστεί με την 
αριθμ. 13207/14-10-2016 απόφαση (ΑΔΑ: ΨΗΠΩΟΡΙΘ- 
ΘΞΩ), όπως έχει τροποποιηθεί και ισχύει και ενός Προϊ¬ 
σταμένου Διεύθυνσης προερχόμενου από άλλο φορέα 
του Νομού, κατόπιν επιλογής σύμφωνα με τη διαδικα¬ 
σία του πέμπτου εδαφίου της παρ. 1 τουάρθρου21 του 
ν. 4369/2016, όπως ισχύει. 

Γραμματέας της Ειδικής Επιτροπής Αξιολόγησης ορί¬ 
ζεται υπάλληλος του Δήμου Αγίου Νικολάου της Διεύ¬ 
θυνσης αρμοδιότητας θεμάτων προσωπικού. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3441/04.10.2017 


Έργο της εν λόγω Επιτροπής είναι η αξιολόγηση των 
ενστάσεων του άρθρου 20, καθώς και των εξαιρετικών 
επιδόσεων κατά τα οριζόμενα στις παρ. 5 και 12 του άρ¬ 
θρου 17, στις παρ. 5 και 12 του άρθρου 18 και στην παρ. 
4 του άρθρου 16 του ν. 4369/2016. 

Η θητεία των μελών της Ειδικής Επιτροπής Αξιολόγη¬ 
σης είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Σεπτεμβρίου 2017 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


Αριθμ. οικ. 12671 (2) 

Σύσταση ειδικής επιτροπής αξιολόγησης υπαλ¬ 
λήλων ΟΤΑ α' βαθμού Ν. Ρεθύμνης. 

Η ΣΥΝΤΟΝΙΣΤΡΙΑ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξειςτου ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του π.δ. 136/2010 (ΦΕΚ 229 Α') «Ορ¬ 
γανισμός Εσωτερικής Υπηρεσίας Αποκεντρωμένης Δι¬ 
οίκησης Κρήτης». 

3. Τις διατάξεις του άρθρου 24 του π.δ. 318/1992 (ΦΕΚ 
161 Α') «Αξιολόγηση των ουσιαστικών προσόντων του 
προσωπικού των δημοσίων υπηρεσιών πλην των εκπαι¬ 
δευτικών λειτουργών Πρωτοβάθμιας και Δευτεροβάθμι¬ 
ας Εκπαίδευσης και των ΝΠΔΔ», όπως ισχύουν. 

4. Τις διατάξεις του κεφαλαίου Β' του ν. 2690/1999 
(ΦΕΚ 45 Α') «Κύρωση Κώδικα Διοικητικής Διαδικασίας» 
περί συγκρότησης και λειτουργίας των συλλογικών ορ¬ 
γάνων διοίκησης. 

5. Τις διατάξεις των άρθρων 5, όπως ισχύουν, 7, 8 και 
187 του ν. 3584/2007 (ΦΕΚ 143 Α') «Κύρωση του Κώδικα 
Κατάστασης Δημοτικών και Κοινοτικών Υπαλλήλων». 

δ.Τις διατάξειςτου άρθρου 28 καιτου άρθρου 28Ατου 
ν. 4325/2015 (ΦΕΚ47 Α') «ΕκδημοκρατισμόςτηςΔιοίκη- 
σης - Καταπολέμηση Γραφειοκρατίας και Ηλεκτρονική 
Διακυβέρνηση. Αποκατάσταση αδικιών και άλλες δια¬ 
τάξεις», όπως το τελευταίο προστέθηκε με το άρθρο 24 
του ν. 4368/2016. 

7. Την αριθμ. 14026/15-05-2017 απόφαση του Υπουρ¬ 
γού Εσωτερικών (ΦΕΚ 250/ΥΟΔΔ/26-05-2017) περί δι¬ 
ορισμού της Κοζυράκη Μαρίας ως Συντονίστριας της 
Αποκεντρωμένης Διοίκησης Κρήτης. 

8. Τις διατάξεις των άρθρων 21 και 30 του ν. 4369/2016 
(ΦΕΚ 33 Α') «Εθνικό Μητρώο Επιτελικών Στελεχών Δη¬ 
μόσιας Διοίκησης, βαθμολογική διάρθρωση θέσεων, 
συστήματα αξιολόγησης, προαγωγών και επιλογής 
προϊσταμένων (διαφάνεια - αξιοκρατία και αποτελε- 
σματικότητα της Δημόσιας Διοίκησης) και άλλες δια¬ 
τάξεις», όπως ισχύουν. 


9. Τις διατάξεις της παρ. 1γ του άρθρου 51 του 
ν. 4407/2016 (ΦΕΚ 134 Α') «Ρύθμιση θεμάτων αρμοδιό¬ 
τητας Υπουργείου Εθνικής Άμυνας και άλλες διατάξεις». 

10. Τηναριθμ. 13047/14-10-2016 απόφαση (ΑΔΑ:Ω44Α- 
ΟΡ1Θ-641), όπως έχει τροποποιηθεί με τις αριθμ. 13333/ 
19-10-2016 (ΑΔΑ: 73Ν90Ρ1Θ-0Ν1), 15451/08-12-2016 
(ΑΔΑ: 7ΜΙΜΟΡ1Θ-24Η) και 16324/2016/19-01-2017 
(ΑΔΑ: Ω7ΒΟΟΡ1Θ-3ΑΦ) όμοιες περί συγκρότησης του 
Υπηρεσιακού Συμβουλίου Υπαλλήλων ΟΤΑ Ν. Ρεθύμνης, 
σύμφωνα με το άρθρο 30 του ν. 4369/2016, όπως ισχύει. 

11. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Τη σύσταση Ειδικής Επιτροπής Αξιολόγησης υπαλ¬ 
λήλων ΟΤΑ α' βαθμού Νομού Ρεθύμνης στην έδρα του 
Δήμου Ρεθύμνης αποτελούμενη από τα τακτικά μη αι¬ 
ρετά μέλη του Υπηρεσιακού Συμβουλίου Υπαλλήλων 
ΟΤΑ α' βαθμού Ν. Ρεθύμνης, όπως είχαν οριστεί με την 
αριθμ. 13047/14-10-2016 απόφαση (ΑΔΑ: Ω44ΑΟΡ1 Θ- 
641), όπως έχει τροποποιηθεί και ισχύει και ενός Προϊ¬ 
σταμένου Διεύθυνσης προερχόμενου από άλλο φορέα 
του Νομού, κατόπιν επιλογής σύμφωνα με τη διαδικα¬ 
σία του πέμπτου εδαφίου της παρ. 1 του άρθρου 21 του 
ν. 4369/2016, όπως ισχύει. 

Γραμματέας της Ειδικής Επιτροπής Αξιολόγησης ορί¬ 
ζεται υπάλληλος του Δήμου Ρεθύμνης της Διεύθυνσης 
αρμοδιότητας θεμάτων προσωπικού. 

Έργο της εν λόγω Επιτροπής είναι η αξιολόγηση των 
ενστάσεων του άρθρου 20, καθώς και των εξαιρετικών 
επιδόσεων κατά τα οριζόμενα στις παρ. 5 και 12 του άρ¬ 
θρου 17, στις παρ. 5 και 12 του άρθρου 18 και στην παρ. 
4 του άρθρου 16 του ν. 4369/2016. 

Η θητεία των μελών της Ειδικής Επιτροπής Αξιολόγη¬ 
σης είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Σεπτεμβρίου 2017 
Η Συντονίστρια Αποκεντρωμένης Διοίκησης 
ΜΑΡΙΑ ΚΟΖΥΡΑΚΗ 


Αριθμ. 217491 _ (3) 

Έγκριση προσωρινής κυκλοφοριακής ρύθμισης 
επί των οδών α) Περιάνδρου και β) Παπανικολά- 
ου, σύμφωνα με την υπ * 1 2 3 4 5 * 7 8 αριθμ. 347/2017 απόφα¬ 
ση του Δημοτικού Συμβουλίου Πατρέων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ - 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Το ν. 3852/2010 (ΦΕΚ 87Α/07.06.2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 










Τεύχος Β' 3441/04.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

3. Το π.δ. 139/27.12.2010 «Οργανισμός Αποκεντρω¬ 
μένης Διοίκησης Πελοποννήσου - Δυτικής Ελλάδας και 
Ιονίου» (ΦΕΚ 232Α/27.12.2010). 

4. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για τη 
Τοπική Αυτοδιοίκηση και άλλες διατάξεις». 

5. Τη με αρ. πρωτ. 15870/15.05.2017 (ΦΕΚ 250/ΥΟΔΔ/ 
26.05.2017) υπουργική απόφαση του Υπουργού Εσωτε¬ 
ρικών και το με αρ. πρωτ. 118604/29.05.2017 έγγραφο 
τηςΔ/νσηςΔιοίκησηςτης ΑΔ/ΠΔΕΙ περί ανάληψης υπη¬ 
ρεσίας του Συντονιστή. 

6. Η με αρ. 130479/17 (ΦΕΚ 2113/Β/17) απόφαση του 
Συντονιστή Αποκεντρωμένης Διοίκησης Πελοποννή¬ 
σου- Δυτικής Ελλάδας και Ιονίου με θέμα «Μεταβίβαση 
δικαιώματος υπογραφής». 

7. Το υπ' αριθμ. 15109/19.05.2013 έγγραφο της 
Δ/σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

8. Το ν. 4058/2012 (ΦΕΚ 63Α/22.03.2012) «Παροχή υπη¬ 
ρεσιών ασφαλείας από ένοπλους φρουρούς σε εμπορικά 
πλοία και άλλες διατάξεις» και ειδικότερα το άρθρο 52Α 
που αφορά «Μέτρα ρύθμισης οδικής κυκλοφορίας στους 
χερσαίους χώρους λιμένων». 

9. Το ν. 4150/2013 (ΦΕΚ 102Α/29.04.2013) «Ανασυ¬ 
γκρότηση του Υπουργείου Ναυτιλίας και Αιγαίου και 
άλλες διατάξεις» και ειδικότερα το άρθρο 45 περί «κυ- 
κλοφοριακών ρυθμίσεων λιμένων». 

10. Το ν. 2696/1999 (ΦΕΚ 57Α/23.03.1999) που αφορά 
την κύρωση του Κώδικα Οδικής Κυκλοφορίας (ΚΟΚ). 

11. Το ν. 3542/2007 (ΦΕΚ 50Α/02.03.2007) «Τροποποι¬ 
ήσεις διατάξεων του ΚΟΚ». 

12. Τις υπ’ αριθμ. 1115/2012, 49/2012 και 819/2013 
Αποφάσεις του Συμβουλίου της Επικράτειας. 

13. Την υπ' αριθμ.65590/4736/12.06.2013 απόφαση 
του Γενικού Γραμματέα Αποκεντρωμένης Διοίκησης Πε¬ 
λοποννήσου - Δυτικής Ελλάδας και Ιονίου με την οποία 
ορίστηκε ως Εισηγήτρια Υπηρεσία για την έγκριση απο¬ 
φάσεων συλλογικών οργάνων των ΟΤΑ που αφορούν 
μέτρα ρύθμισης της οδικής κυκλοφορίας. 

14. Την αριθμ. ΔΜΕΟ/Ο/3050/31.07.2013 (ΦΕΚ 2302Β/ 
16.09.2013) απόφαση του Υπουργού Υπο.Με.Δι. περί 
«Εγκρίσεων Τεχνικών Οδηγιών κυκλοφοριακών παρεμ¬ 
βάσεων στο αστικό περιβάλλον για την εφαρμογή τους 
σε ί) περιοχές σχολικών συγκροτημάτων και ίί) περιοχές 
με αυξημένη κίνηση στα πλαίσια βελτίωσης της οδικής 
ασφάλειας». 

15. Το ν. 4313/2014 (ΦΕΚ 261Α/17.12.2014) «Ρυθμίσεις 
θεμάτων Μεταφορών, Τηλεπικοινωνιών και Δημοσίων 
Έργων και άλλες διατάξεις», άρθρο 48 περί ρυθμίσεων 
θεμάτων οδικής κυκλοφορίας όπως αντικαθιστά συνο¬ 
λικά το άρθρο 52 του ν. 2696/1999. 

16. Το υπ' αριθμ. 44836/05.03.2014 έγγραφο της 
Δ/σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εφαρμογή διατάξεων του άρθρου 
52 του ΚΟΚ». 

17. Το αριθμ. 3042/08.10.2011 έγγραφο της ΔΜΕΟ 
του Υπουργείου Υπο.ΜΕ.ΔΙ. με θέμα «Κοινοποιήσεις στη 


ΔΜΕΟ, των Κανονιστικών Αποφάσεων των Δημοτικών ή 
Κοινοτικών Συμβουλίων που αφορούν κυκλοφοριακές 
ρυθμίσεις οδών στους Δήμους ή Κοινότητες σύμφωνα με 
το άρθρο 82 του ν. 3463/2006, Κύρωσης Κώδικα Δήμων 
και Κοινοτήτων». 

18. Το αριθμ. 2305/82229/22.07.2013 (ΑΔΑ : ΒΛ9Α- 
ΟΡ1Φ-10Θ) έγγραφο διευκρινήσεων - οδηγιών του 
Γενικού Γραμματέα της Αποκεντρωμένης Διοίκησης 
Πελοποννήσου - Δυτικής Ελλάδας και Ιονίου, όπως συ¬ 
μπληρώθηκε με το 3487/130690/02.10.2014 έγγραφο 
επίσης του Γενικού Γραμματέα Αποκεντρωμένης Διοίκη¬ 
σης Πελοποννήσου - Δυτικής Ελλάδας και Ιονίου. 

19. Την αριθμ. ΔΟΥ/οικ/220/15.01.2015 Εγκύκλιοςτης 
Γενικής Διεύθυνσης Συγκοινωνιακών Υποδομών του 
Υπο.Με.Δι., (ΑΔΑ : Ω37Χ1-2ΥΑ). 

20. Την αριθμ. 347/2017 απόφαση του Δημοτικού 
Συμβουλίου Δήμου Πατρέων σύμφωνα με τα πρακτικά 
της 12ης/19-5-2017 Συνεδρίασης του Δ.Σ. που αφορά 
σε προσωρινές κυκλοφοριακές ρυθμίσεις στα πλαίσια 
προγραμματισμένου έργου. 

21. Την μεαρ. πρωτ. Π5085/5-5-2017 θετική εισήγηση 
της Δ/νσης Πολεοδομικού - Κυκλοφοριακού Σχεδιασμού 
και Δόμησης του Δήμου Πατρέων για προσωρινές κυ- 
κλοφοριακές ρυθμίσεις που απαιτούνται στα πλαίσια 
προγραμματισμένου έργου. 

22. Την αριθμ. 77/2017 απόφαση της Επιτροπής Ποιό¬ 
τητας Ζωής του Δήμου Πατρέων σύμφωνα με τα πρακτι¬ 
κά της 5ης/12-5-2017 συνεδρίασης της Ε.Π.Ζ. με θετική 
εισήγηση για έγκριση των προσωρινών κυκλοφοριακών 
ρυθμίσεων που απαιτούνται στα πλαίσια προγραμματι¬ 
σμένου έργου. 

23. Το από 24-5-2017 αποδεικτικό δημοσίευσης της 
347/2017 απόφασης Δ.Σ. Δήμου Πατρέων. 

24. Το υπ' αριθμ. 121394/22-6-2017 (αρ. πρωτ. 142925/ 
26-6-2017 Δ/νσης Τ.Ε. της Αποκεντρωμένης Διοίκησης 
Πελοποννήσου - Δυτικής Ελλάδας και Ιονίου) της Δ/νσης 
Διοίκησης/Τμήμα Προσωπικού Αποκεντρωμένης Διοί¬ 
κησης Πελοποννήσου - Δυτικής Ελλάδας και Ιονίου με 
τον έλεγχο νομιμότητας της αρ. 347/17 απόφασης Δ.Σ. 
Δήμου Πατρέων. 

25. Το υπ' αριθμ. 99024/Π9032/10-8-2017 έγγραφο 
της Δ/νσης Πολεοδομικού - Κυκλοφοριακού Σχεδιασμού 
και Δόμησης του Δήμου Πατρέων με συμπληρωματικά 
στοιχεία και τεχνική κυκλοφοριακή έκθεση. 

26. Τον σχηματισθέντα φάκελο του έργου, με τα νέα 
σχέδια σήμανσης που υποβλήθηκαν. 

27. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Την έγκριση της προσωρινής κυκλοφοριακής ρύθμι¬ 
σης στα πλαίσια προγραμματισμένου έργου ασφαλτό¬ 
στρωσης, η οποία αναφέρεται στην υπ' αριθμ. 347/2017 
απόφαση του Δημοτικού Συμβουλίου του Δήμου Πα¬ 
τρέων, και αφορά: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3441/04.10.2017 


Την προσωρινή ολική διακοπή της κυκλοφορίας οχη¬ 
μάτων: 

α) επί της οδού Περιάνδρου, στο τμήμα της μεταξύ των 
οδών Εγλυκάδος και Λοχαγού Μενούνου, 

β) επί της οδού Παπανικολάου, στο τμήμα της μεταξύ 
των οδών Λοχαγού Μενούνου και Βασιλείου Ιατρού, 

σύμφωνα και με την τεχνική κυκλοφοριακή έκθεση 
της Δ/νσης Πολεοδομικού - Κυκλοφοριακού Σχεδιασμού 
και Δόμησηςτου Δήμου Πατρέων, και γίνεται με τις εξής 
προϋποθέσεις: 

1. Να τηρηθούν τα πρακτικά της 347/2017 απόφασης 
του Δημοτικού Συμβουλίου Δήμου Πατρέων σύμφωνα 
με τα οποία εγκρίνονται τα ως άνω μέτρα κυκλοφορια- 
κής ρύθμισης στα πλαίσια προγραμματισμένου έργου. 

2. Το κόστος τόσο της προμήθειας όσο και της τοποθέ¬ 
τησης των κατάλληλων πινακίδων θα βαρύνει τον ανά- 
δοχο του έργου. Οι πινακίδες θα αναγράφουν και τον 
αριθμό της απόφασης Δ.Σ. Δήμου Πατρέων (347/2017). 

3. Η επί τόπου τοποθέτηση των κατάλληλων πινακίδων 
σήμανσης θα γίνει με ευθύνη του αναδόχου του έργου 
σύμφωνα μετά σχέδια σήμανσης που έχει υποβάλει, και 
σύμφωνα με τις ισχύουσες τεχνικές προδιαγραφές (ΦΕΚ 
905/Β/20-5-2011 κ.λπ.) και την επίβλεψη της αρμόδιας 
τεχνικής υπηρεσίας. 

4. Τα μέτρα ρύθμισης θα ισχύσουν μετά την δημοσίευ¬ 
ση της παρούσας στην ΕτΚ, με την τοποθέτηση της κα¬ 
τάλληλης σήμανσης, για διάστημα σαράντα (30) ημερών. 

5. Με την εφαρμογή της προτεινόμενης κυκλοφο- 
ριακής ρύθμισης να γίνει μέριμνα έτσι ώστε να μην 
επηρεαστούν οι υπηρεσίας των μέσων οδικής μαζικής 
μεταφοράς. 

6. Η προτεινόμενη κυκλοφοριακή ρύθμιση δεν πρέ¬ 
πει να επηρεάζει τις ανάγκες των Ατόμων με Αναπηρία 
(ΑμεΑ). 

7. Με ευθύνη του αναδόχου θα επιτρέπεται η πρόσβα¬ 
ση των παρόδιων ιδιοκτητών, προς και από τις ιδιοκτη¬ 
σίες τους, που βρίσκονται στο ανωτέρω τμήμα των υπ’ 
όψη οδών. 

8. Η μη τήρηση των όρων και των προϋποθέσεων που 
έχουν τεθεί από τους αρμοδίους φορείς, καθώς και με 
την απόφαση αυτή, συνεπάγεται την αυτοδίκαιη ανά¬ 
κλησή της. 

9. Με την παρούσα απόφαση δε νομιμοποιούνται τυ¬ 
χόν παράνομες ενέργειες. 

Οι αρχές προς τις οποίες αποστέλλεται η απόφαση 
αυτή, παρακαλούνται να παρακολουθήσουν την ακρι¬ 
βή εκτέλεση των όρων που έχουν τεθεί με αυτή, όσον 
αφορά σε θέματα αρμοδιότητάς τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Σεπτεμβρίου 2017 

Με εντολή Συντονιστή 
Αποκεντρωμένης Διοίκησης 
Ο Γενικός Διευθυντής Χωροταξικής και 
Περιβαλλοντικής Πολιτικής 

ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 


Αριθμ. 222088 (4) 

Έγκριση προγράμματος κυνηγιού της Ελεγχόμε¬ 
νης Κυνηγετικής περιοχής Νήσου Σαπιέντζας Με¬ 
θώνης για την κυνηγετική περίοδο 2017-2018. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

Ι.Τις δ/ξειςτου άρθρου 1 ν. 2647/1998 (ΦΕΚ Α'237) 
«Μεταβίβαση αρμοδιοτήτων στις Περιφέρειες και την 
Αυτοδιοίκηση και άλλες διατάξεις». 

2. Τις δ/ξεις του ν. 3852/2010 (ΦΕΚ Α'87) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Τις δ/ξεις του π.δ. 139/2010 (ΦΕΚ Α' 232) «Οργανι¬ 
σμός της Αποκεντρωμένης Διοίκησης, Πελοποννήσου, 
Δυτικής Ελλάδας και Ιονίου». 

4. Τις διατάξεις των άρθρων 28 και 28Α του ν. 4325/2015 
(ΦΕΚ47Α72015) «ΕκδημοκρατισμόςτηςΔιοίκησης- Κα¬ 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις». 

5. Την υπ' αριθμ. 15870/15-5-2017 απόφαση Υπ. Εσω¬ 
τερικών (ΦΕΚ 250 Υ.Ο.Δ.Δ./2017) «Διορισμός του Νικο¬ 
λάου Παπαθεοδώρου του Αγγελάκη ως Συντονιστή της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

6. Την υπ' αριθμ. 141194/23-6-2017 απόφαση κ Συντο¬ 
νιστή της Αποκεντρωμένης Διοίκησης Πελοποννήσου- 
Δυτικής Ελλάδας και Ιονίου (ΦΕΚ 2262/τ.Β74-7-2017) 
«Μεταβίβαση δικαιώματος υπογραφής "Με εντολή 
Συντονιστή" στο προϊστάμενο της Γενικής Διεύθυνσης 
δασών και Αγροτικών Υποθέσεων καθώς και στους προ¬ 
ϊστάμενους των Υπηρεσιών της Γενικής Διεύθυνσης δα¬ 
σών και Αγροτικών Υποθέσεων της Αποκεντρωμένης 
Διοίκησης Πελοποννήσου- Δυτικής Ελλάδας και Ιονίου». 

7. Τ ις διατάξειςτων άρθρων 253 και 254του ν.δ. 86/1969 
«Περί Δασικού Κωδικός» όπως έχουν αντί κατασταθεί και 
συμπληρωθεί με τα άρθρα 3 και 4 του ν. 177/1975 που το 
άρθρο 3 αντί καταστάθηκε εκ νέου ως άνω με το άρθρο 
29 του ν. 2040/1992 (ΦΕΚ 70/τ. Α71992). 

8. Τιςδιατάξειςτουάρθρου3παρ.3τουπ.δ. 453/7-5-1977 
(ΦΕΚ 141/τ.Α71977) «Περί των Ελεγχομένων Κυνηγετι¬ 
κών περιοχών και των όρων και προϋποθέσεων άσκησης 
Θήρας σ' αυτές». 

9. Την υπ' αριθ. 235228/5821/1977 απόφαση Υπ. Γε¬ 
ωργίας (ΦΕΚ 1041 /τ.Β71977) «Περί χαρακτηρισμού και 
ίδρυσης Ε.Κ.Π. της Νήσου Σαπιέντζας». 

10. Την υπ' αριθμ. 154568/2102/10-8-2017 (ΑΔΑ: 
7ΓΟΨ4653Π8-63Λ) εγκύκλιο διαταγή του Υπ.Π.ΕΝ. «Κα¬ 
θορισμός ελάχιστων τελών έκδοσης ειδικής άδειας και 
ελάχιστων καταβλητέων αξιών θηραμάτων των Ελεγχό¬ 
μενων Κυνηγετικών Περιοχών που διαχειρίζονται από τις 
Δασικές Υπηρεσίες». 

11. Το υπ' αριθ μ. 219210/14-9-2017 έγγραφο του Δα¬ 
σαρχείου Καλαμάτας με το οποίο υποβλήθηκε το πρό¬ 
γραμμα κυνηγιού περιόδου 2017-2018 της Ε.Κ.Π. Νήσου 
Σαπιέντζας, που συντάθηκε από την Επόπτη της Ε.Κ.Π. 
Θεοδώρα Ανδρινοπούλου. 





Τεύχος Β' 3441/04.10.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Εγκρίνουμε το πρόγραμμα κυνηγίου της Ελεγχόμενης 
Κυνηγετικής περιοχής Νήσου Σαπιέντζας για την Κυνη¬ 
γετική περίοδο 2017-2018 ως κατωτέρω: 

Άρθρο Ιο 

ΑΠΟΚΤΗΣΗ ΔΙΚΑΙΩΜΑΤΟΣ ΚΥΝΗΓΙΟΥ 

Για να κυνηγήσει κάποιος στην Ελεγχόμενη Κυνηγετική 
Περιοχή Νήσου Σαπιέντζας απαιτούνται: 

1. Η κατοχή κοινής άδειας κυνηγίου ήτοι: Γενικής, Πε¬ 
ριφερειακής, Τοπικής που να ισχύει και για τον Νομό 
Μεσσηνίας. 

2. Η απόκτηση της ειδικής άδειας για το κυνήγι στην 
Ελεγχόμενη Κυνηγετική Περιοχή. 

Άρθρο 2ο 

ΔΙΚΑΙΟΛΟΓΗΤΙΚΑ ΕΚΔΟΣΗΣ ΕΙΔΙΚΗΣ ΑΔΕΙΑΣ 

Γ ια την απόκτηση της ειδικής άδειας για το κυνήγι στην 
Ε.Κ.Π. πρέπει ο ενδιαφερόμενος κυνηγός αυτοπροσώ¬ 
πως ή τηλεομοιοτυπικά ή ο νόμιμος εκπρόσωπος του, 
να υποβάλλει στο Δασαρχείο Καλαμάτας: 

1. Αίτηση με τα στοιχεία του (επώνυμο, όνομα, όνομα 
πατέρα, επάγγελμα, διεύθυνση κατοικίας, Αριθμό Δελτί¬ 
ου ΑστυνομικήςΤαυτότητας, Αριθμό Φορολογικού Μη¬ 
τρώου, Αριθμό άδειας κυνηγίου και είδος αυτής) και την 
ημερομηνία που επιθυμεί να κυνηγήσει και τα υπόλοιπα 
μέλη της ομάδας. 

2. Φωτοτυπία της άδειας Θήρας (δεύτερη, τρίτη σε¬ 
λίδα και τρέχουσα θεώρηση). Οι αλλοδαποί κυνηγοί 
προσκομίζουν και μεταφρασμένη την άδεια κυνηγίου 
της χώρας τους. 

3. Το απαιτούμενο χρηματικό ποσό. 

Άρθρο 3ο 

ΧΡΟΝΟΣ ΚΥΝΗΓΙΟΥ 

Το κυνήγι αρχίζει την Τετάρτη 1 Νοεμβρίου 2017 και 
τελειώνει την Δευτέρα 20 Νοεμβρίου 2017. 

Ημέρες κυνηγίου ορίζονται κάθε:Τετάρτη, Πέμπτη και 
Παρασκευή. 

Το κυνήγι δύναται να αρχίζει μία (1) ώρα μετά την 
ανατολή του ηλίου και τελειώνει στις 14:00 το μεσημέρι. 

Άρθρο 4ο 

ΤΙΜΕΣ ΕΙΔΙΚΩΝ ΑΔΕΙΩΝ 

1. Η τιμή της Ειδικής Άδειας καθορίζεται ως εξής: 

α) Γ ια τους Μεσσήνιους κυνηγούς 25,00 €. 

β) Γ ια τους λοιπούς Έλληνες κυνηγούς, τους υπηκόους 
χωρών - μελών της Ευρωπαϊκής Ένωσης και τους υπη¬ 
κόους ξένων κρατών (εκτός Ε.Ε.) που διαμένουν στην 
Ελλάδα πέραν της 15ετίας, 40,00 €. 

γ) Για τους υπηκόους ξένων κρατών εκτός Ε.Ε. 80,00 €. 

2. Οι τιμές των ειδικών αδειών επιβαρύνονται με Φ.Π.Α. 
24%. 

3. Η ειδική άδεια ισχύει για μία μόνο ημέρα κυνηγίου. 

4. Οι κυνηγοί υπήκοοι ξένων κρατών (εκτός Ε.Ε.) εκτός 
από την ειδική άδεια οφείλουν να εφοδιασθούν με γενι¬ 
κή άδεια κυνηγίου που εκδίδεται από το Δασαρχείο Κα¬ 
λαμάτας καταβάλλοντος τα αντίστοιχα τέλη όπως αυτά 


ορίζονται με την ετήσια απόφαση ρύθμισης θεμάτων 
Θήρας του Υπουργείου Περιβάλλοντος και Ενέργειας, 
τα οποία διαμορφώνονται ως εξής: 

α) Μέχρι 15 ημέρες: 60,00 € και β) Μέχρι δύο (2) μήνες: 
120,00 €. Επιπλέον απαιτείται η προσκόμιση ασφαλιστη¬ 
ρίου συμβολαίου που να καλύπτει τον κυνηγό σε περί¬ 
πτωση κυνηγετικού ατυχήματος στην χώρα μας. 

Άρθρο 5ο 

ΟΡΓΑΝΩΣΗ ΤΟΥ ΚΥΝΗΓΙΟΥ 

1. Η διεξαγωγή του κυνηγίου θα γίνεται μόνο κατά 
ομάδες με την παρουσία εντεταλμένου οργάνου. 

2. Κάθε ημέρα κυνηγίου μπορούν να κυνηγήσουν έως 
δώδεκα (12) κυνηγοί χωρισμένοι σε τρεις (3) ομάδες (2 
έως 4 κυνηγοί ανά ομάδα). 

3. Η μεταφορά των κυνηγών από την Μεθώνη στην 
Ν. Σαπιέντζα γίνεται μόνο με το συμβεβλημένο από το 
Δασαρχείο σκάφος. Ως ελάχιστο μίσθωμα ορίζεται το 
ποσό τωντριακοσίων (300,00€) ευρώ συν Φ.Π.Α. (24%). 
το οποίο θα μοιράζεται ισόποσα σε κάθε κυνηγό στην 
περίπτωση που γίνεται δρομολόγιο με λιγότερους από 
έξι (6) κυνηγούς. Πέραν των έξι (6) κυνηγών το μίσθωμα 
ορίζεται στο ποσό των πενήντα (50,00 €) ευρώ συν Φ.Π.Α. 
(24%) ανά κυνηγό. 

Άρθρο 6ο 

ΔΙΑΔΙΚΑΣΙΑ ΕΚΔΟΣΗΣ ΕΙΔΙΚΩΝ ΑΔΕΙΩΝ 

1. Οι ειδικές άδειες κυνηγίου εκδίδονται από το Δα¬ 
σαρχείο Καλαμάτας (Στην Ε.Κ.Π. δεν εκδίδονται ειδικές 
άδειες κυνηγίου). 

2. Οι αιτήσεις θα γίνονται δεκτές από την επομένη της 
έγκρισης του παρόντος Προγράμματος έως και την Πέ¬ 
μπτη 19 Οκτωβρίου και ώρα 14:00. 

Την Παρασκευή 20 Οκτωβρίου και ώρα 09:00 οι αιτή¬ 
σεις των ομάδων κυνηγών όπως αυτές έχουν συγκροτη¬ 
θεί, θα ταξινομούνται ανάλογα με τις ημέρες κυνηγιού 
που επιθυμούν να κυνηγήσουν. Ομάδα κυνηγών που έχει 
δηλώσει ότι επιθυμεί να κυνηγήσει στην Ε.Κ.Π. για τρεις 
(3) συνεχείς ημέρες κυνηγίου προτάσσεται των υπολοί¬ 
πων. Σε περίπτωση περισσοτέρων αιτήσεων ή κενών 
θέσεων θα γίνεται κλήρωση των ομάδων όπως αυτές 
έχουν συγκροτηθεί κατά την αίτηση των κυνηγών και τις 
ημέρες κυνηγίου που έχουν εκδηλώσει την επιθυμία να 
κυνηγήσουν, στα γραφεία του Δασαρχείου Καλαμάτας 
από τον Επόπτη της Ε.Κ.Π. ή τον Βοηθό Επόπτη παρουσία 
του Δασάρχη Καλαμάτας ή του αναπληρωτή του και των 
ενδιαφερομένων κυνηγών ή των νομίμων εκπροσώπων 
τους. 

Την πρώτη εργάσιμη ημέρα μετά την κλήρωση, θα 
καταβάλλεται το απαιτούμενο χρηματικό ποσό για την 
έκδοση της Ειδικής Άδειας για όλες τις ημέρες κυνηγίου 
από τις ομάδες που κληρώθηκαν. Η μη καταβολή αυτού, 
έστω και από ένα κυνηγό της ομάδας, αποκλείει την εί¬ 
σοδο στην Ε.Κ.Π. όλης της ομάδας. 

Μετά την ανωτέρω διαδικασία και σε περίπτωση ύπαρ¬ 
ξης κενών θέσεων, αιτήσεις μπορούν να γίνουν δεκτές 
μέχρι και την: 

Α) Πέμπτη 26 Οκτωβρίου για τις ημέρες κυνηγίου από 
1-11-2017 έως 3-11-2017. 

Β) Πέμπτη 2 Νοεμβρίου για τις ημέρες κυνηγίου από 
8-11-2017 έως 10-11-2017. 

Γ) Πέμπτη 9 Νοεμβρίου για τις ημέρες κυνηγίου από 
15-11-2017 έως 17-11-2017. 

Κάθε Παρασκευή και ώρα 09:00 οι αιτήσεις των ομά¬ 
δων κυνηγών θα ταξινομούνται ανάλογα με τις ημέρες 
κυνηγιού που επιθυμούν να κυνηγήσουν. Ομάδα κυνη¬ 
γών που έχει δηλώσει ότι επιθυμεί να κυνηγήσει στην 
Ε.Κ.Π. για τρεις (3) συνεχείς ημέρες κυνηγίου προτάσσε¬ 
ται των υπολοίπων. Σε περίπτωση περισσοτέρων αιτή¬ 
σεων ή κενών θέσεων θα γίνεται κλήρωση των ομάδων 
κυνηγών όπως αυτές έχουν συγκροτηθεί κατά την αί¬ 
τηση των κυνηγών και ημέρα κυνηγίου που έχουν εκ¬ 
δηλώσει την επιθυμία να κυνηγήσουν, στα γραφεία του 
Δασαρχείου Καλαμάτας από τον Επόπτη της Ε.Κ.Π. ή τον 
Βοηθό Επόπτη, παρουσία του Δασάρχη Καλαμάτας ή του 
αναπληρωτή του και των ενδιαφερομένων κυνηγών ή 
των νομίμων εκπροσώπων τους. Σε περίπτωση ύπαρξης 
κενών θέσεων δίνεται η δυνατότητα σε ομάδα κυνηγών 
που επιθυμεί να κυνηγήσει, να πραγματοποιήσει κυνήγι 
έστω και αν δεν ακολούθησε την ανωτέρω διαδικασία 
και εκδήλωσε το ενδιαφέρον της για κυνήγι την προη¬ 
γούμενη ημέρα από αυτή που θέλει να κυνηγήσει. 

Δεν πραγματοποιούνται αλλαγές στους κυνηγούς που 
απαρτίζουν τις ομάδες μετά την κλήρωση. 

3. Οι αιτούντες κυνηγοί αυτοπροσώπως ή οι νόμιμα 
εκπροσωπούμενοι αντιπρόσωποι αυτών, πρέπει να πα- 
ραλαμβάνουν έγκαιρα την ειδική άδεια κυνηγίου. 

4. Σε περίπτωση που κυνηγός δεν παρουσιασθεί για 
κυνήγι την ημέρα που του έχει καθοριστεί, δεν δικαιού¬ 
ται να χρησιμοποιήσει την άδεια της ημέρας αυτής για 
άλλη ημέρα κυνηγίου και το τέλος που έχει καταβάλλει 
δεν επιστρέφεται. 

5. Σε περίπτωση που κυνηγός δεν παρουσιασθεί για 
κυνήγι δύο ημέρες, στερείται του δικαιώματος κυνηγιού 
για την υπόλοιπη κυνηγετική περίοδο. Τέλη που έχουν 
καταβληθεί για τις ημέρες κυνηγίου για τις οποίες στερεί¬ 
ται του δικαιώματος κυνηγίου δεν επιστρέφονται. 

6. Σε περίπτωση μη διεξαγωγής του κυνηγίου λόγω 
κακοκαιρίας ή άλλης αιτίας, δύναται να διεξαχθεί κυνήγι 
από όσους επιθυμούν και έχουν εκδώσει ειδική άδεια 
κυνηγίου τη Δευτέρα της επόμενης εβδομάδας. 

Σε όσες ομάδες δεν επιθυμούν να κυνηγήσουν, επι- 
στρέφονται τα χρηματικά ποσά που έχουν καταβάλλει 
οι κυνηγοί της ομάδας, επιβαρυνόμενα με τα έξοδα 
αποστολής. 

Άρθρο 7ο 

ΜΕΣΑ ΚΥΝΗΓΙΟΥ-ΣΚΥΛΙΑ 

1 .Το κυνήγι ασκείται μόνο με κυνηγετικό επωμιζόμενο 
όπλο που φέρει λεία κάννη και είναι μονόκαννο ή δίκαν- 
νο ή επαναληπτική καραμπίνα η οποία φέρει μέχρι τρία 
(3) φυσίγγια συνολικά, από τα οποία ένα (1) στην θαλάμη 
και τα δύο (2) στην αποθήκη. 

2. Για το κυνήγι θα χρησιμοποιούνται αποκλειστικά και 
μόνο μονόβολα φυσίγγια. 

3. Στο κυνήγι απαγορεύονται τα σκυλιά. 

4. Απαγορεύεται η χρησιμοποίηση κινητών τηλεφώ¬ 
νων ως φωτογραφική μηχανή - κάμερα βιντεοσκόπησης. 


Άρθρο 8ο 

ΔΙΕΞΑΓΩΓΗ ΤΟΥ ΚΥΝΗΓΙΟΥ 

1. Το κυνήγι διεξάγεται κατά την απόλυτη κρίση του 
εντεταλμένου οργάνου της Ε.Κ.Π. όταν επικρατούν ευ¬ 
νοϊκές καιρικές συνθήκες και καλή ορατότητα. 

2. Η άδεια Θήρας και η ειδική άδεια παραδίδονται στα 
εντεταλμένα όργανα της Ε.Κ.Π. πριν την έναρξη του κυ¬ 
νηγίου και επιστρέφονται στο πέρας αυτού. 

3. Οι θέσεις που θα κυνηγήσουν οι ομάδες κυνηγών 
καθορίζονται πριν την έναρξη του κυνηγίου και πριν την 
επιβίβαση στο σκάφος. Σε περίπτωση που περισσότερες 
ομάδες ενδιαφέρονται να κυνηγήσουν στην ίδια θέση 
θα γίνεται κλήρωση. 

4. Οι ομάδες κυνηγών συνοδεύονται πάντοτε από τα 
εντεταλμένα όργανα της Ελεγχόμενης Κυνηγετικής Πε¬ 
ριοχής, στις υποδείξεις των οποίων οφείλουν να υπα- 
κούουν. Οι κυνηγοί οφείλουν να λαμβάνουν όλα τα απα¬ 
ραίτητα μέτρα πρόληψης κάθε μορφής ατυχημάτων και 
ασφαλούς χρήσης και μεταφοράς των κυνηγετικών τους 
όπλων. Η Υπηρεσία δεν φέρει καμιά ευθύνη για τυχόν 
τραυματισμό ή ατύχημα κατά την διάρκεια του κυνηγίου. 
Κατά την διάρκεια του κυνηγίου οι κυνηγοί υποχρεού- 
νται να φέρουν στον κορμό του σώματός τους ένδυμα 
φωσφορίζοντος χρώματος πορτοκαλί ("αποκλεισμένης 
απλής λωρίδας), ορατό από κάθε οπτική πλευρά προς 
αποφυγή ατυχημάτων. 

5. Απαγορεύεται η απομάκρυνση των κυνηγών από 
την ομάδα τους. 

Επίσης απαγορεύεται η απομάκρυνσή τους από την 
περιοχή που έχει καθοριστεί να κυνηγήσουν από τα εντε¬ 
ταλμένα όργανα της Ελεγχόμενης Κυνηγετικής Περιοχής. 
Απρόσεκτοι κυνηγοί, επικίνδυνοι για την ασφάλεια συνα¬ 
δέλφων των ή των εργαζομένων της Ε.Κ.Π. και γενικά κυ¬ 
νηγοί που δεν υπακούουν στις υποδείξεις των οργάνων 
της Ε.Κ.Π., δύναται να απομακρύνονται από την Ε.Κ.Π. 
και στερούνται του κυνηγίου χωρίς άλλη διατύπωση ή 
αποζημίωση για την τρέχουσα κυνηγετική περίοδο. 

6. Τα όργανα της Ε.Κ.Π. μπορούν να συμπτύξουν ομά¬ 
δες κυνηγών. 

7. Δεν επιτρέπεται η είσοδος στην Ε.Κ.Π. σε κυνηγό 
που δεν φέρει όπλο έστω και αν κατέχει Ειδική Άδεια. 

8. Απαγορεύεται η Θήρα από το σκάφος και στις πο- 
τίστρες. 

9.0 κυνηγός που τραυματίζει, κατά την απόλυτη κρί¬ 
ση του εντεταλμένου οργάνου που παρακολουθεί το 
κυνήγι, το θήραμα και δεν το συλλέγει καταβάλει την 
προβλεπόμενη για το θήραμα αξία και στερείται του 
δικαιώματος εισόδου στην Ε.Κ.Π. για την τρέχουσα κυ¬ 
νηγετική περίοδο. 

10. Απαγορεύεται το κυνήγι μη ανεπτυγμένων τριχω¬ 
τών θηραμάτων. Ως ανεπτυγμένα τριχωτά θηράματα 
νοούνται: το αγριοπρόβατο των τριών (3) ετών και ο αί¬ 
γαγρος των δύο (2) ετών. Σε περίπτωση τραυματισμού 
ή φόνου μη ανεπτυγμένου τριχωτού θηράματος λόγω 
απροσεξίας ή λάθους ο υπαίτιος επιβαρύνεται με πρό¬ 
στιμο 400,00 € συν την αξία του θηράματος. 

11. Σε περίπτωση που φονευθεί θήραμα του οποίου το 
κυνήγι απαγορεύεται σύμφωνα με το παρόν πρόγραμμα 
η πράξη αυτή θεωρείται παράνομη Θήρα. Στην περίπτω¬ 
ση αυτή οι παραβάτες, διώκονται ποινικά με τις διατάξεις 

περί Θήρας και για παράβαση ρυθμιστικής διάταξης κυνηγίου (άρθρο 287 παρ. 18 ν.δ. 86/1969 όπως ισχύει) και 
στερούνται του κυνηγίου χωρίς άλλη διατύπωση ή αποζημίωση για την τρέχουσα κυνηγετική περίοδο. Τα θηρά¬ 
ματα και τα μέσα κυνηγίου κατάσχονται. Τα κατασχεμένα θηράματα εκποιούνται. Τα τρόπαια από τα κατασχεμένα 
αρσενικά θηράματα παραμένουν στην διάθεση της Ε.Κ.Π. και της Υπηρεσίας. 

12. Διακόπτεται το κυνήγι σε οποιαδήποτε περίπτωση κρίνει αυτό αναγκαίο το εντεταλμένο για την διεξαγωγή 
του κυνηγίου όργανο. 

Άρθρο 9ο 

ΤΡΟΠΟΠΟΙΗΣΗ - ΔΙΑΚΟΠΗ ΤΟΥ ΚΥΝΗΓΙΟΥ 

Με απόφαση του Διευθυντή Δασών Μεσσηνίας ύστερα από εισήγηση του Δασαρχείου Καλαμάτας είναι δυνατόν 
να τροποποιηθεί ή να διακοπεί το Πρόγραμμα Θήρας. 

Άρθρο 10ο 

ΕΠΙΤΡΕΠΟΜΕΝΑ ΓΙΑ ΚΥΝΗΓΙ ΘΗΡΑΜΑΤΑ - 

ΤΙΜΕΣ ΘΗΡΑΜΑΤΩΝ 


Ο επιτρεπόμενος αριθμός θηραμάτων και οι τιμές αυτών φαίνονται στον κατωτέρω πίνακα: 


Είδος θηράματος 

Π) 

Συνολικός Αριθμός Κυνη¬ 
γετικής Περιόδου 
(2) 

Επιτρεπόμενος 
αριθμός θηραμάτων 
ανά ομάδα (3) 

Κυνηγοί Νομού (4) 

Άλλοι κυνηγοί 
(5) 

Αλλοδαποί 

κυνηγοί 

(6) 

Αγριοπρόβατο 
(ΟνΪ5 βιτιοπ ιπυϊίηηοη) 

Θηλυκά: 20 

2 ανά 

κυνηγετική περίοδο 

140,00 € 

180,00 € 

350,00 € 

Αγριοπρόβατο 
(Ονί5 βιτιοπ ητυδίιηοη) 

Αρσενικά: 20 

2 ανά 

κυνηγετική περίοδο 

170,00 € 

210,00 € 

370,00 € 

Αίγαγρος 

(Θ3ρΓ3 ΒΘ939|·υ50ΓΘΙί03) 

Αρσενικά: 20 

2 ανά 

κυνηγετική περίοδο 

250,00 € 

320,00 € 

500,00 € 


Σε περίπτωση που θηρευτεί: α) Αγριοπρόβατο με μήκος κεράτου μεγαλύτερο των 45 εκατοστών (εξωτερική 
πλευρά) η τιμή του θηράματος επιβαρύνεται για κάθε εκατοστό άνω των 45 με 5 € και β) Αίγαγρος με μήκος κε¬ 
ράτου μεγαλύτερο των 65 εκατοστών (εξωτερική πλευρά) η τιμή του θηράματος επιβαρύνεται για κάθε εκατοστό 
άνω των 65 με 10 €. 

Στις παραπάνω τιμές προστίθεται Φ.Π.Α. 24%. 

Σε περίπτωση που ομάδα κυνηγών προέκυψε έπειτα από σύμπτυξη τότε ο αριθμόςτων θηραμάτων που μπορούν 
να θηρευτούν ανά ημέρα κυνηγιού αυξάνεται ανάλογα με τον αριθμό των ομάδων που συμπτύχθηκαν. 

Σε περίπτωση συμπλήρωσης του συνολικού επιτρεπόμενου αριθμού θηράματος διακόπτεται το κυνήγι αυτού 
του είδους θηράματος. 

Άρθρο 11 ο 

ΠΛΗΡΩΜΗ ΤΗΣ ΑΞΙΑΣ ΤΩΝ ΘΗΡΑΜΑΤΩΝ 

1. Μετά την λήξη του κυνηγίου το εντεταλμένο όργανο της Ε.Κ.Π. θα εκδώσει στον κυνηγό Τιμολόγιο Πώλησης 
της Υπηρεσίας και θα εισπραχθεί η αξία των θηραμάτων. Το απόκομμα που θα δίνεται στον κυνηγό αποτελεί νόμιμο 
τίτλο κατοχής των θηραμάτων που αναγράφονται σε αυτό, για την μεταφορά, κ.λπ. αυτών. 

2. Η τιμή του φονευθέντος θηράματος όταν θηρευτεί από ομάδα που αποτελείται από Μεσσήνιους και λοιπούς 
Έλληνες κυνηγούς, ή κυνηγούς υπηκόους χώρων- μελών της Ευρωπαϊκής Ένωσης καθορίζεται από την τιμή που 
αναγράφεται στη στήλη (5) του ανωτέρω πίνακα. Αν η ομάδα έχει αλλοδαπούς κυνηγούς άλλων ξένων κρατών 
εκτός Ε.Ε. τότε η τιμή καθορίζεται από τη στήλη (6) του πίνακα. 

Άρθρο 12ο 

ΑΝΑΧΩΡΗΣΗ - ΕΠΙΣΤΡΟΦΗ 

Η αναχώρηση των κυνηγών και των εντεταλμένων οργάνων της Ε.Κ.Π. Ν. Σαπιέντζας από το λιμάνι της Μεθώνης 
θα γίνεται στις 7:45 - 8:00 και η επιστροφή από την Σαπιέντζα στις 14:30 -15:00. 

Αν για οποιοδήποτε λόγο ή αιτία η αναχώρηση δεν πραγματοποιηθεί μέχρι τις 08:30 το κυνήγι αναβάλλεται. 

Άρθρο 13ο 

ΕΠΙΣΚΕΠΤΕΣ ΣΤΗΝ Ε.Κ.Π. 

1. Απαγορεύεται η είσοδος και παραμονή στην Ε.Κ.Π. οποιοσδήποτε άνευ αδείας της Δασικής Αρχής. 

2. Την Ε.Κ.Π. Νήσο Σαπιέντζας μπορούν να επισκέπτονται για λόγους επιστημονικούς, μαθήσεως και γνωριμίας 
της χλωρίδας και πανίδας αυτής και γενικά του οικοσυστήματος της, όσοι επιθυμούν (Σύλλογοι, Σωματεία, κ.λ.π.) 
ύστερα από άδεια του Δασαρχείου Καλαμάτας εκτός των ημερών κυνηγίου. Ο τρόπος, ο χρόνος, η συμπεριφορά 
και οι λοιπές υποχρεώσεις εντός της Ε.Κ.Π. θα καθορίζονται με τη σχετική άδεια. 

3. Οι επισκέπτες στην Ε.Κ.Π. πρέπει να προσέχουν για 
την ασφάλειά τους και την πρόληψη ατυχήματος, πράγ¬ 
μα που αποτελεί φροντίδα και ευθύνη τους. Η Υπηρεσία 
δεν φέρει καμιά ευθύνη για τυχόν ατύχη μα που θα συμ¬ 
βεί κατά την διάρκεια της παραμονής τους στην Ε.Κ.Π.. 
Ακόμη οφείλουν να προστατεύουν τα θηράματα και να 
μην διαταράσσουν την ησυχία τους. 

Άρθρο 14ο 
ΑΛΛΕΣ ΔΙΑΤΑΞΕΙΣ 

1. Για όσα θέματα δεν ρυθμίζονται από το παρόν πρό¬ 
γραμμα, το οποίο έχει θέση ρυθμιστικής διάταξης Θήρας, 
ισχύουν οι γενικές περί Θήρας διατάξεις. 

2. Δεν επιτρέπεται η φωτογράφηση, κινηματογράφηση 
των θηραμάτων και των θηρευτικών δραστηριοτήτων 
κατά την διάρκεια του κυνηγίου όπως αυτό ορίζεται από 
το παρόν πρόγραμμα. 


3. Η φωτογράφηση και κινηματογράφηση των θηρα¬ 
μάτων εκτός της ανωτέρω περιόδου επιτρέπεται μόνο 
κατόπιν αδείας του αρμοδίου Υπουργείου. 

4. Οι παραβάτες των διατάξεων περί Θήρας και της 
παρούσας ρυθμιστικής - απαγορευτικής διάταξης διώ¬ 
κονται ποινικά. 

5. Η κατοχή της ειδικής άδειας Θήρας και η είσοδος 
επισκέπτη στην Ε.Κ.Π. σημαίνουν την ανεπιφύλαχτη απο¬ 
δοχή και εφαρμογή των όσων αναφέρονται παραπάνω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 21 Σεπτεμβρίου 2017 

Με εντολή Συντονιστή 

Αποκεντρωμένης Διοίκησης 

Ο Διευθυντής Δασών Μεσσηνίας 

ΓΕΩΡΓΙΟΣ ΣΩΤΗΡΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 













